**Ecou de ler**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ecou de ler

...

Strecurați pe-un ochi de iarnă,

Au plecat la promenadă

Peste lume să se-aștearnă,

Câțiva stropi reci de zăpadă!

...

Deodată-au încetat să cadă

Ca la un semnal de goarnă,

Dar a nins cât să se vadă

Că iarna-i gata să se cearnă!

..

Totu-i alb în jur, sticlos,

Iar pe geam, sunt flori de ger,

Pământul negru urcă-n cer,

Când cerul alb, se lasă-n jos!

..

Se-aude un ecou de ler,

Vestind că s-a născut Hristos!